அனபைட்டு

அனபைட்டு (Anapaite) என்பது   Ca2Fe2+(PO4)2·4H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். கால்சியம்-இரும்பு பாசுபேட்டு கனிமமான இது பொதுவாக புதைபடிவ வண்டல் பாறைகளில் உள்ள குழிகளில் காணப்படுகிறது. பாசுபேட்டு தாங்கியுள்ள இரும்பு தாதுக்களிலும் அரிதாகவே பெக்மாடைட்டு வகை பாறைகளிலும் காணப்படுகிறது. கோதைட்டு, சிடரைட்டு மற்றும் விவியானைட்டு ஆகிய கனிமங்களுடன் சேர்ந்து காணப்படுகிறது.

பன்னாட்டு கனிமவியல் சங்கம் அனபைட்டு கனிமத்தை Anp என்ற குறியீட்டால் அடையாளப்படுத்துகிறது.

உருசியாவின் தாமன் தீபகற்பத்தில் உள்ள அனபா நகரத்தின் கருங்கடல் கடற்கரைப் பகுதியில் கிடைத்த காரணத்தால் அனபைட்டு எனப் பெயரிடப்பட்டது. குறிப்பிடத்தக்க இடங்களில் கெர்ட்சு (கிரிமியா, உக்ரைன்), பெல்வர் டி செர்டான்யா (லீடா, கேட்டலோனியா, எசுப்பானியா)  மற்றும் இத்தாலியின் டசுகனியில் உள்ள வால்டார்னோ ஆகிய பகுதிகளிலும் அனபைட்டு கனிமம் கிடைக்கிறது. 
மேற்கோள்கள்